
Н А Р Е Д Б А 
ЗА
 СИМВОЛИКАТА НА ОБЩИНА КОСТИНБРОД
/ Наредбата влиза в сила от 01.04.2014 год., изм. и доп. с Решение № 169 /21.04.2016 г.

на Общински съвет - Костинброд, изм. и доп. с Решение №318/27.01.2021г. на Общински съвет - Костинброд , , изм. и доп. с Решение № 591 от 23.07.2025г. на ОбС – Костинброд, в сила от датата, определена в Решение на Съвета на Европейския съюз за приемането на еврото в Република България/ 
/

ГЛАВА ПЪРВА
ОБЩИ ПОЛОЖЕНИЯ

Чл.1. Настоящата Наредба урежда отношенията от местно значение, свързани с:

1. Вида, съдържанието, начина за ползване и реда за полагане на символите на община Костинброд.

2. Статута на празника на община Костинброд. 

3. Статута на наградите на община Костинброд. 


Чл.2. Символите на община Костинброд са: 

1. Герб на община Костинброд. 

2. Знаме на община Костинброд.

3. Печат на община Костинброд. 

4. Химн на община Костинброд. 

5. Летописна книга на община Костинброд.

6. /изм.и доп. с Решение №318/27.01.2021г. на Общински съвет – Костинброд/.Символичен ключ на община Костинброд. 

Чл.3. Официалният празник на община Костинброд е 17 септември - Денят на обявяването на Костинброд за град. 


Чл.4. /изм. и доп. с Решение № 318/27.01.2021г. на Общински съвет – Костинброд/.Наградите на община Костинброд са:
1. Почетен гражданин на община Костинброд.

2. Почетен знак на Общински Съвет Костинброд.

3. Почетен знак на кмета на община Костинброд.

4. Почетен знак на община Костинброд:

4.1.за заслуги към община Костинброд;

4.2.за учител на годината в община Костинброд. 


Чл.5. Удостояването на граждани и организации с наградите по чл. 4 се извършва по реда на Глава четвърта. 


Чл.6. Носителите на награди се вписват в летописната книга на община Костинброд.

ГЛАВА ВТОРА
СИМВОЛИ НА ОБЩИНА КОСТИНБРОД 
РАЗДЕЛ І
ГЕРБ НА ОБЩИНА КОСТИНБРОД 
Чл.7. Гербът на община Костинброд е символ, израз на местното самоуправление и местната администрация. Той има щитовидна форма, като в горния му край е изписано “Костинброд”. В герба в стилизиран вид са изобразени елементи, символизиращи историята на Общината, както и характерните за територията й и развиващи се научноизследователска дейност, хранително-вкусова промишленост и селско стопанство.

Чл.8 (1) Гербът е централен елемент в знамето и печата на община Костинброд. Гербът е задължителен елемент от официалната бланка за кореспонденция на община Костинброд. 
(2) Гербът се поставя задължително в кабинетите на кмета на Общината, председателя на Общинския съвет, секретаря на Общината, заместник кметовете, кметовете на кметства и пленарната зала, където се провеждат заседанията на Общинския съвет.

Чл.9. Гербът може да се тиражира в различни сувенирни варианти, да се отпечатва на хартия, да се уголемява или намалява при спазване на съотношенията между отделните елементи в него, след получено писмено разрешение от кмета на община Костинброд и по изработени от Общинската администрация изисквания за приложението му.

РАЗДЕЛ ІІ
ЗНАМЕ НА ОБЩИНА КОСТИНБРОД 
Чл.10. Знамето на община Костинброд се изработва като уникат от копринен плат с размери 90/170 см. Гербът е разположен в центъра му и се извезва с копринени конци. Към знамето може да се пришият аксесоари като ресни, пискюли, ленти, шнурове след утвърден проект. Дръжката на знамето е цилиндрична, изработена от дърво с диаметър 5,5 см и дължина 2,5 м. Завършва с бронзирани топка и пика.
Чл.11. Знамето се съхранява в кабинета на кмета на общината.
Чл.12. Участието на знамето в чествания, тържества и други се осъществява в следните случаи:

1. Официалните празници на Република България.

2. Празника на община Костинброд.

3. Празници и чествания на годишнини от събития с важна роля в историята на община Костинброд.

4. Тържествени заседания на Общинския съвет.
Чл.13. Редът за участие на знамето в тържествата и честванията по чл. 12 се урежда в изготвен и одобрен ритуал от постоянната Комисия по образование, наука, култура и вероизповедания при Общинския съвет, при съобразяване с изискванията на държавния протокол.
Чл.14. Знамето на община Костинброд може да бъде възпроизведено в различни варианти при условията на чл. 9 от тази наредба.

РАЗДЕЛ ІІI
ПЕЧАТ НА ОБЩИНА КОСТИНБРОД 
Чл.15. Печатът на община Костинброд има кръгла форма. В централната му част е изобразен гербът на община Костинброд. Около него - в горната половина на кръга е разположен надпис “Република България”, а в долната - надпис “Община Костинброд”.
Чл.16. Печатът на община Костинброд се съхранява от кмета.
Чл.17. Печатът на община Костинброд се полага след подписа на кмета на община Костинброд върху оригиналите на:

1. Споразумения, договори и други документи с важно за Общината значение.

2. Пълномощни за представляване на Общината в отношенията с други държави и побратимени градове.

3. Декларации от името на Общината.

4. Удостоверения за удостояване с наградите на Общината.

6. Други документи с представителен за община Костинброд характер или изискуеми по закон.
Чл.18. Печатът на община Костинброд не се поставя върху документи от административно - делови характер.


РАЗДЕЛ ІV
ХИМН НА ОБЩИНА КОСТИНБРОД 
Чл.19. Химнът на община Костинброд е синтезиран израз на миналото, настоящето и бъдещото на Общината, представено с изразните средства на музикално – поетичното творчество. 
Чл.20. Химнът на община Костинброд се одобрява от Общинския съвет с квалифицирано мнозинство от 2/3 от гласовете на общинските съветници, след обявен конкурс от страна на Общинска администрация и предложение за избор на авторски колектив от Комисия, излъчена от страна на Общинския съвет.
Чл.21. Изпълнението на химна на община Костинброд е неразделна част от ритуала за знамето на община Костинброд. 
Чл.22. Химнът община Костинброд се изпълнява в съответствие с чл. 12 и 13.


РАЗДЕЛ V 
ЛЕТОПИСНА КНИГА НА ОБЩИНА КОСТИНБРОД 
Чл.23. Летописната книга е част от символиката на община Костинброд.
Чл.24. Летописната книга е елемент на настоящето на Общината, част от това, което се случва, със съществено значение. 
Чл.25. На вписване в летописната книга подлежат събития, белязани от особеност, празничност и други белези, които съставляват изключителна важност, в т. ч. природни явления и събития със случаен характер.
Чл.26. Вписването в летописната книга носи характер на бележка, в която фигурират: събитие /проява/, участници, главни лица, присъствие /гости/, проявление, главна насока, характерни белези, точно време и място. 
Чл.27. На вписване в летописната книга подлежат и проведени масови прояви, годишнини и чествания /юбилеи/, тържествени заседания на Общинския съвет с особено значение за бъдещото на Общината. 
Чл.28. На вписване в летописната книга подлежат събития и прояви, които се провеждат извън територията Общината, но свързани с личности и дейности, органично свързани с Общината. 
Чл.29./ изм. и доп. с Решение № 318/27.01.2021г./ Право на вписване в летописната книга имат:

•  Удостоените със „Почетен гражданин на община Костинброд“;

•  Удостоените със „Почетен знак на Общински Съвет Костинброд“;

•  Удостоените със „Почетен знак на кмета на община Костинброд“;
•  Удостоените със „Почетен знак на община Костинброд“;
•  Удостоените със копие от „Символичен ключ на община Костинброд“;
•  Видни държавни, обществени, стопански и културни дейци, свързали своята дейност с община Костинброд и утвърждаване престижа й пред национални, международни и други институции и по повод кръгли годишнини на същите;
•  Ръководителите на чуждестранни делегации, чието посещение е свързано с утвърждаване и популяризиране името на община Костинброд извън границите на Република България.

Чл.30. При вписване в летописната книга се посочват трите имена, мотивите за вписване, поводът или основанията за това. 
Чл.31. Селекция на подлежащите на вписване събития в летописната книга се прави от страна на кмета на Общината или упълномощено от негова страна лице.
Чл.32. Летописната книга се води от упълномощено от кмета на Общината лице и се съхранява при кмета на Общината.
РАЗДЕЛ VІ
СИМВОЛИЧЕН КЛЮЧ НА ОБЩИНА КОСТИНБРОД

/Създава се нов РазделVI с Решение № 318/27.01.2021г. на Общински съвет - Костинброд/

Чл.32A. /(1) Символичният ключ на община Костинброд е изработен от матиран и полиран месинг, гравиран с герба на община Костинброд и се поставя  в дървена кутия отвътре с плюш и легло за ключа.

(2). Символичният ключ се връчва на кмета на общината при встъпването му в длъжност и след полагане на клетва пред Общинския съвет.

(3). Символичният ключ е преходен и се предава на всеки следващ кмет.

Чл.32Б. Копие от “Символичен ключ на община Костинброд” се връчва на  лица български и чуждестранни граждани, правителствени ръководители или такива на международни организации; политически лица – с международно признание, за тяхната дейност по укрепването на световния мир, сигурност и съпричастност, защита на човешките права и утвърждаването на демократичните ценности; стратегически инвеститори – обвързали трайно своята икономическа дейност с икономиката на общината; общественици – с изключителни заслуги за общината.

Чл.32В. Общинският съвет на Община Костинброд взема решение за връчване на копие от “Символичен ключ на община Костинброд”, по предложение на Кмета на Общината. Удостояването на граждани  става с решение на Общинския съвет, прието с мнозинство 2/3 от общия брой общинските съветници.

Чл.32Г. Писмено предложение до Общинския съвет за удостояване със символичния ключ на гр. Костинброд могат да правят:

1. Кметът на община Костинброд;

2. Председателят на Общинския съвет Костинброд;

3. Общинските съветници.

Чл.32Д. Предложенията за удостояване със символичния ключ на Костинброд трябва да бъдат придружени от кратки мотиви, кратко описание на дейността на лицето (могат да се приложат и копия от документи) и кратка биография с настоящ адрес на предлагания кандидат.

Чл.32Е. Връчването на копие от  “ Символичен ключ на община Костинброд” се извършва публично, в тържествена обстановка от Кмета на Общината в присъствието на Председателя на Общинския съвет и общинските съветници.

ГЛАВА ТРЕТА
ПРАЗНИК НА ОБЩИНА КОСТИНБРОД 

РАЗДЕЛ І
ПОДГОТОВКА И ПРОВЕЖДАНЕ 
Чл.33. /изм. и доп. с Решение №318/27.01.2021г. на Общински съвет - Костинброд/Подготовката, организацията и провеждането на празника на община Костинброд се ръководи от кмета на община Костинброд и длъжностни лица, упълномощени от него.
Чл.34. /изм. и доп. с Решение № 318/ 27.01.2021г. на Общински съвет – Костинброд/Програмата се внася за разглеждане и утвърждаване от кмета на община Костинброд и длъжностни лица, упълномощени от него при Общинския съвет ежегодно до 30 юни. 

Чл.35. / изм. и доп. с Решение № 318/ 27.01.2021г. на Общински съвет – Костинброд/ Непосредствената организация на празника на община Костинброд се осъществява от отдел “СХД ”.
РАЗДЕЛ ІІ 
ФИНАНСИРАНЕ
Чл.36. Подготовката и провеждането на празника на Общината се финансират от:
1. Бюджета на община Костинброд.

2. Спонсорство и реклама.

3. Други източници. 
Чл.37. Финансовият план и отчетът за провеждане на празника се утвърждават от кмета на община Костинброд, след обсъждане от организационния комитет.

ГЛАВА ЧЕТВЪРТА
НАГРАДИ НА ОБЩИНА КОСТИНБРОД 
РАЗДЕЛ І
ПОЧЕТЕН ГРАЖДАНИН НА ОБЩИНА КОСТИНБРОД 
Чл.38 (1) С наградата “Почетен гражданин на община Костинброд” се удостояват физически лица с изключителни заслуги и особен принос в областта на обществено-политическия, стопанския, социалния, културния и спортен живот на Общината. 

(2) Наградата се придружава от грамота и отличителен знак, които се изработват по художествени проекти, утвърдени от постоянната комисия по образование, наука, култура и социална политика към Общинския съвет, както и от парична сума в размер до седем минимални работни заплати установени за страната, определена с решението на Общинския съвет. 

(3) Удостояването с наградата по ал. 1 може да се извършва и посмъртно.
Чл.39. (1) /изм. и доп. с Решение №169/21.04.2016 г. на Обс-Костинброд/ - Номинации за наградата се внасят ежегодно, най-късно до редовното заседание на Общински съвет през месец юни, до председателя на Общински съвет от структури на гражданското общество, кмета на Общината, общинските съветници, обществени и професионални организации и творчески формирования, инициативни граждански комитети със състав не по-малко от десет души, формирани чрез съответната подписка.
(2) /нов с Решение №169/21.04.2016 г. на Обс-Костинброд/ Предложенията за удостояване по ал.1 се отправят до Общински съвет-Костинброд и трябва да бъдат придружени от:

               1. подробни мотиви;

               2. описание на дейността на кандидата и заслугите му към община Костинброд

               (прилагат се и копия от документите);

               3. биография на предлагания кандидат;

               4. писмено съгласие на кандидата за удостояване със званието или на неговите наследници, а ако няма живи такива или те не могат да бъдат открити-със съгласие на не по-малко от 2/3 от общинските съветници;

               (3) /нов с Решение №169/21.04.2016 г. на Обс-Костинброд/ Ако предложеният за удостояване със званието „Почетен гражданин на община Костинброд” не получи необходимия брой гласове, неговата кандидатура може да се поднови след три години. 

Чл.40. Удостояването на гражданите с наградата “Почетен гражданин” се извършва от 
Общинския съвет по решение, прието с мнозинство от 2/3 от общинските съветници.

Чл.41. Наградата се връчва от Председателя на Общинския съвет на тържествена сесия в навечерието на празника на община Костинброд. На тържеството се канят да присъстват почетните граждани на община Костинброд. 

РАЗДЕЛ ІI
ПОЧЕТЕН ЗНАК НА ОБЩИНСКИ СЪВЕТ КОСТИНБРОД
/Създава се нов Раздел II с Решение №318/27.01.2021г. на Общински съвет – Костинброд/

Чл.41А. С наградата “Почетен знак на Общински съвет - Костинброд” се удостояват лица за значителни заслуги към Общината или гости, по определени поводи, свързани с важни събития от общински или национален характер.

Чл.41Б. Наградата се изработва по утвърден художествен проект, одобрен от Комисия по образование, наука, култура и вероизповедания при Общинския съвет
Чл.41В. Почетен знак може да се връчва като индивидуална и като колективна награда.

Чл.41Г. Удостояването с наградата се извършва от Общинския съвет с решение, прието с обикновено мнозинство.

Чл.41Д. Наградата се връчва от Председателя на Общинския съвет-Костинброд.
РАЗДЕЛ ІII
ПОЧЕТЕН ЗНАК НА ОБЩИНА КОСТИНБРОД 
Чл.42. / изм. и доп. с Решение № 318/27.01.2021г. на Общински съвет – Костинброд/ С наградата “Почетен знак на община Костинброд” се удостояват лица за значителни заслуги към Общината или гости, по определени поводи, свързани с важни събития от общински или национален характер, както и на учители, доказали се в образователния процес. 
Чл.43. / изм. и доп. с Решение № 318/27.01.2021г. на Общински съвет – Костинброд/ Наградата се изработва по утвърден художествен проект, одобрен от Комисия по образование, наука, култура и вероизповедания при Общинския съвет.
Чл.44. Почетен знак може да се връчва като индивидуална и като колективна награда.
Чл.45. Удостояването с наградата се извършва от кмета на Общината или Общинския съвет с решение, прието с обикновено мнозинство.
Чл.46. Наградата се връчва от кмета на община Костинброд или председателя на Общинския съвет.
РАЗДЕЛ ІV

ПОЧЕТЕН ЗНАК НА КМЕТА НА ОБЩИНА КОСТИНБРОД
/ Създава се нов раздел IV  с Решение № 318/27.01.2021г. на Общински съвет – Костинброд/
Чл.46A. С наградата “Почетен знак на кмета на община Костинброд” се удостояват лица за значителни заслуги към Общината или гости, по определени поводи; държавни ръководители, кметове на побратимени градове и други официални представители на чужди държави, за заслугите им към България и Костинброд, в знак на гостоприемство, добра воля и желание за сътрудничество.

Чл.46Б. Наградата се изработва по утвърден художествен проект, одобрен от Комисия по образование, наука, култура и вероизповедания при Общинския съвет.
Чл.46В. Почетен знак може да се връчва като индивидуална и като колективна награда.

Чл.46Г. Удостояването с наградата се извършва от кмета на Общината.

Чл.46Д. Наградата се връчва от кмета на община Костинброд.

ГЛАВА ПЕТА
АДМИНИСТРАТИВНО НАКАЗАТЕЛНИ РАЗПОРЕДБИ 
Чл.47./ изм. и доп. с Решение № 318/27.01.2021г. на Общински съвет – Костинброд/ Забранява се ползването на тиражирани варианти на символите на община Костинброд за политически и религиозни послания, както търговска реклама от трети лица или по начин, който уронва престижа й.
Чл.48 (1)/ изм. и доп. с Решение № 318/27.01.2021г. на Общински съвет – Костинброд, , изм. и доп. с Решение № 591 от 23.07.2025г. на ОбС – Костинброд, в сила от датата, определена в Решение на Съвета на Европейския съюз за приемането на еврото в Република България/  За нарушение на разпоредбите на настоящата наредба, виновните лица се наказват с административно наказание - глоба в размер от 100 / 51.13 евро/ до 1000 лв./511.29 евро/. 

(2) При повторно нарушение виновните лица се наказват с временно лишаване от право да упражняват определена професия или дейност. 
Чл.49. /изм. и доп. с Решение № 318/27.01.2021 г. а Общински съвет – Костинброд/Наказателните постановления за нарушенията по тази наредба се издават от кмета на Общината или определен от него зам. кмет въз основа на акт съставен от длъжностни лица при Общинска администрация – Костинброд, определени от кмета на Общината.
ПРЕХОДНИ И ЗАКЛЮЧИТЕЛНИ РАЗПОРЕДБИ 
§.1. Настоящата наредба е приета на основание : чл. 16, чл.21, ал.2, чл. 22, ал. 1 и 4 от ЗМСМА.

§.2. Текстовете в наредбата са съобразени с действащото българско законодателство.

§.3. Изменения и допълнения в наредбата се правят с решение на Общинския съвет.
§.4. За неуредени в настоящата наредба въпроси Общинският съвет приема отделни решения.

§.5. Наредбата е приета на заседание на Общински съвет –Костинброд.

